12. Fastsættelse af måltal for søgning til ungdomsuddannelser i 2025 (Åben)
Tidl. politisk behandling BY, 30.05.23, pkt. 13
Forventet sagsgang
AU, BS-U, ØK, BY
Lovgrundlag
Lov om kommunal indsats for unge under 25 år
SAGENS INDHOLD
Byrådet skal i denne sag tage stilling til måltal for 2025 for søgning til 
ungdomsuddannelserne for 9. og 10. klasseelever bosiddende i [adresse] 
fordelt 
på 
erhvervsuddannelser, 
gymnasiale 
uddannelser 
og 
øvrige 
ungdomsuddannelser eller aktiviteter, herunder arbejde, udlandsophold og voksenuddannelsescenter 
(VUC). 
Byrådet skal årligt fastsætte måltal for søgning til ungdomsuddannelserne for elever i 9. og 10. klasse – i 
dette tilfælde for 2025. Måltallene skal tage afsæt i søgetallene for året før. Ligger en kommunes søgetal 
til erhvervsuddannelserne under 10 %, skal kommunen udarbejde en handlingsplan for, hvilke initiativer 
der iværksættes for at øge søgningen til erhvervsuddannelserne, jf. lov om kommunal indsats for unge 
under 25 år.
Nationalt er det målsætningen, at andelen af elever, der vælger en erhvervsuddannelse efter 9. og 10. 
klasse skal øges til mindst 30 % i 2025.  Målet blev fastsat i 2014 i ”Aftale om bedre og mere attraktive 
erhvervsuddannelser”, der blev indgået af Socialdemokratiet, Radikale Venstre, Venstre, Dansk Folkeparti, 
Socialistisk 
Folkeparti, 
Konservative 
Folkeparti 
og 
Liberal 
Alliance. 
Målet 
er 
indskrevet 
i 
lovbemærkningerne til lov om bedre og mere attraktive erhvervsuddannelser m.v. fra 2014.
I marts 2024 offentliggjorde Undervisningsministeriet søgetal til ungdomsuddannelserne for 2024. 
Sørine Poulsen viser, at 91,7 % af eleverne i 9. klasse (som ikke valgte 10. klasse) og 10. klasse i [adresse] 
Kommune søgte ind på en ungdomsuddannelse. Tilmeldingerne til ungdomsuddannelserne i 2024 er 
fordelt på følgende måde:

71,2 % valgte gymnasiale uddannelser (andel i 2023: 70,2 %)

20,5 % valgte erhvervsuddannelser (andel i 2023: 20,5 %)

8,3 % valgte øvrige uddannelser eller andre aktiviteter, herunder forberedende uddannelser eller 
øvrige aktiviteter, fx arbejde eller ophold i udlandet (andel i 2023: 9,4 %).
Det er således samme andel af elever i 9. og 10. klasse med bopæl i [adresse], der har søgt ind 
på en erhvervsuddannelse i 2024 som i 2023. [adresse] ligger over niveauet på landsplan, hvor 
19,9 % af de unge har søgt en erhvervsuddannelse. 
Sørine Poulsen viser et fald i andelen af elever, som har valgt øvrige uddannelser eller andre aktiviteter fra 9,4 
% i 2023 til 8,3 % i 2024. Andelen på landsplan er 7,3 %. For nærmere gennemgang af udviklingen i 
søgetallene henvises til vedlagte notat.
Favrskov Kommunes måltal for 2024, der blev godkendt af Byrådet 30. maj 2023, lød på henholdsvis 68 % 
på gymnasiale uddannelser, 25 % på erhvervsuddannelser og 7 % på øvrige uddannelser mv. Det betyder, 
[adresse]: EMN-2024-00541
Dok-ID: 3675829
Sagsbehandler: lbis
Byråd
28. maj 2024  19:00
at Favrskov Kommunes mål for 9. og 10. klasseelevernes søgning til erhvervsuddannelserne i 2024 ikke 
er nået fuldt ud.
VURDERING
Flere faktorer har betydning for unges uddannelsesvalg. I [adresse] arbejdes der derfor på flere 
fronter i forhold til at øge de unges søgning til erhvervsuddannelserne. Der arbejdes både med initiativer 
målrettet grundskoleeleverne, deres forældre og deres lærere.
I grundskolen er der fokus på at øge elevernes interesse, færdigheder og kendskab til det erhvervsfaglige 
gennem obligatoriske praksisnære læringsforløb under åben skole for elever i alle aldre. Et eksempel på 
et nyere forløb er et samarbejde mellem Præstemarkskolen og Aarhus Tech. Her deltog 18 elever fra 8. 
klasse i et talentforløb på i alt seks dage på [adresse]. Andre eksempler på forløb er Byg-et-hus, Kloge 
Hænder og Håndværker for en dag. 
For 8.-10. klasseelever er der desuden fokus på muligheden for at komme i erhvervspraktik. Byrådet afsatte 
i budget 2023-26 ekstra ressourcer til at styrke fokus på søgningen til erhvervsuddannelserne ved at 
understøtte arbejdet på skolerne og i Unges Job og Uddannelse (UUJ) på arbejdsmarkedsområdet med 
erhvervspraktikker for skoleelever. [adresse] har derfor blandt andet indgået en aftale om at stille 
portalen ”Elevpraktik.dk” til rådighed for eleverne. Portalen viser en oversigt over virksomheder, som søger 
eller er åbne over for at have erhvervspraktikanter. Dette skal hjælpe eleverne til lettere at kunne finde en 
erhvervspraktik. Der er aktuelt 1.527 virksomheder i [adresse] på portalen, hvoraf 241 har givet 
udtryk for, at de som udgangspunkt gerne vil tilbyde erhvervspraktik. 600 elever fra [adresse] 
har oprettet en konto på portalen over de sidste 12 måneder.
I den nye aftale om folkeskolen indgået 19. marts 2024 af partierne bag folkeskoleforligskredsen i 
Folketinget, lægges der blandt andet op til, at alle elever fremover skal have fem dages obligatorisk 
erhvervspraktik, ligesom elever i 8. og 9. klasse skal have mulighed for at komme i juniormesterlære på en 
virksomhed som en del af skoleugen. De kommende nationale ændringer forventes at kunne understøtte 
dagsordenen om at øge elevernes interesse for det erhvervsfaglige.
Når eleverne starter i udskolingen, arbejdes der i [adresse] aktivt med at understøtte de unge i 
deres valg af uddannelse via uddannelsesdage, introduktionskurser samt brobygningsforløb, hvor eleverne 
får mulighed for at besøge de forskellige ungdomsuddannelser, herunder erhvervsuddannelserne. 
De unge påvirkes af deres nære relationer og de personer, de omgås, når de skal vælge 
ungdomsuddannelse, herunder af deres forældre og lærere. [adresse] har derfor fokus på, at 
forældrene inviteres til at deltage på forældremøder og til uddannelsesaftener, hvor de blandt andet også 
hører om mulighederne for at vælge en erhvervsuddannelse. For lærerne blev der i oktober 2023 
gennemført en informationseftermiddag om erhvervsuddannelserne, hvor alle udskolingslærere, ledere og 
UU-vejledere deltog. I januar 2024 var alle lærerne for 7. klasse på eftermiddagsbesøg på to forskellige 
erhvervsuddannelser. Tiltaget forventes at blive gentaget til næste skoleår med nye 7. klasselærere.
Favrskov Kommune samarbejder desuden med de omkringliggende erhvervsuddannelsesinstitutioner og 
erhvervslivet omkring dagsordenen om at få flere unge i [adresse] til at påbegynde og 
gennemføre en erhvervsuddannelse. I foråret 2024 indgik Favrskov Kommune en opdateret 
partnerskabsaftale om erhvervsuddannelser med Tradium, Aarhus Tech og Den Jyske Håndværkerskole. 
Med den opdaterede aftale vil fokus i samarbejdet fremadrettet ikke kun være på bygge- og anlægsområdet 
– som det var tilfældet, da aftalen blev indgået første gang i 2016 – men på erhvervsuddannelser generelt. 
Derudover vil parterne fremadrettet udarbejde en ny handleplan over nye fælles indsatser.
Som det fremgår indledningsvist i sagen, hæves den nationale målsætning for andelen af unge, der vælger 
en erhvervsuddannelse til 30 % i 2025. I [adresse] har andelen af 9. og 10. klasseelever i 
Favrskov Kommune, der de seneste to år har søgt en erhvervsuddannelse ligget på 20,5 %. På baggrund 
af en samlet vurdering af søgetallene samt arbejdet med ovenstående indsatser foreslås det, at måltallene 
for 9. og 10. klasseelevernes søgningen til ungdomsuddannelserne for 2024 fastholdes i 2025. 
Følgende måltal foreslås dermed:

68 % vælger gymnasiale uddannelser

25 % vælger erhvervsuddannelser

7 % vælger øvrige uddannelser mv. 
Som en del af vurderingen indgår desuden Favrskov Kommunes rammevilkår, herunder hvor stor en andel 
af de unge, man ud fra rammevilkårene kan forvente, vælger en erhvervsuddannelse. Center for Viden om 
Erhvervsuddannelser (CEVEU) afdækkede i undersøgelsen ”Optag og fuldførelse på erhvervsuddannelser 
(2022)” det faktiske optag på erhvervsuddannelserne i kommunerne sammenlignet med det optag på 
erhvervsuddannelserne, man kunne forvente ud fra de enkelte kommuners rammevilkår. Resultaterne 
viste, at Favrskov Kommunes forventede optag ud fra kommunens rammevilkår var på 20,1 %. 
Rammevilkårene omfatter i undersøgelsen forældrenes uddannelsesbaggrund og indkomst samt de unges 
køn, etnicitet og karaktersnit i dansk og matematik. Undersøgelsen tager udgangspunkt i unge, der 
afsluttede 9. klasse i 2017-2019. 
ØKONOMI
Der er ingen økonomiske konsekvenser.
INDSTILLING
Direktøren for Job og Økonomi indstiller til Byrådet:
1.
At måltallene for søgning til ungdomsuddannelserne for 9. og 10. klasse i 2025 godkendes.
BESLUTNING
Børne- og Skoleudvalget, 7. maj 2024:
Fraværende: Ingen
Indstilles godkendt.
Arbejdsmarkedsudvalget, 8. maj 2024:
Fraværende: Ingen
Indstilles godkendt.
Økonomiudvalget, 21. maj 2024:
Fraværende: Ingen
Indstilles godkendt.
Byrådet, 28. maj 2024:
Fraværende: Alma Olesen, Ernst Berg
Godkendt.
Bilag

Søren Overgaard til ungdomsuddannelserne i 2024 i [adresse] (3698690)
